b'\n_START_ARTICLE_\n\xc5\xa0anchajaus bok\xc5\xa1tas\n_START_SECTION_\nArchitekt\xc5\xabra\n_START_PARAGRAPH_\n\xc5\xa0anchajaus bok\xc5\xa1t\xc4\x85 suprojektavo amerikie\xc4\x8di\xc5\xb3 architekt\xc5\xb3 firma \xe2\x80\x9eGensler\xe2\x80\x9c, o architekt\xc5\xb3 komandai vadovavo \xc5\xa0anchajaus architektas Jun Xia._NEWLINE_Dangorai\xc5\xbeio konstrukcij\xc4\x85 sudaro devyni cilindrin\xc4\x97s formos statiniai, sukrauti vienas ant kito. I\xc5\xa1 viso pastatas turi 128 auk\xc5\xa1tus, kuriuos visus supa vidinis stiklo fasado sluoksnis. Tarp pastarojo ir i\xc5\xa1orinio sluoksnio, besisukan\xc4\x8dio spirale pastatui laipsni\xc5\xa1kai kylant auk\xc5\xa1tyn, \xc4\xafrengtos devynios vidaus zonos su vie\xc5\xa1osiomis erdv\xc4\x97mis lankytojams. Kiekviena i\xc5\xa1 \xc5\xa1i\xc5\xb3 devyni\xc5\xb3 zon\xc5\xb3 turi po atrium\xc4\x85 su \xc4\xafrengtais sodais, kavin\xc4\x97mis, restoranais ir prekybin\xc4\x97mis patalpomis bei atsiverian\xc4\x8dia miesto panorama._NEWLINE_Pastato konstrukcijoje naudojamas skaidrus fasadas yra unikali dizaino savyb\xc4\x97, mat daugumoje pastat\xc5\xb3 paprastai b\xc5\xabna tik vienas fasadas su atspindin\xc4\x8diu stiklu \xc5\xa1ilumos pasisavinimui suma\xc5\xbeinti, ta\xc4\x8diau \xc5\xa0anchajaus bok\xc5\xa1to dvigubo stiklo sluoksnis pa\xc5\xa1alina tokio poreikio b\xc5\xabtinyb\xc4\x99.'